LIETUVOS RESPUBLIKOS

MINISTRAS PIRMININKAS

POTVARKIS

DĖL MINISTRŲ PAVADAVIMO

2020 m. gruodžio 30 d. Nr. 186

Vilnius

Vadovaudamasi Lietuvos Respublikos Vyriausybės darbo reglamento, patvirtinto Lietuvos Respublikos Vyriausybės 1994 m. rugpjūčio 11 d. nutarimu Nr. 728 „Dėl Lietuvos Respublikos Vyriausybės darbo reglamento patvirtinimo“, 139 punktu:

1. Tvirtinu ministrų pavadavimo grafiką (pridedama).

2. Nustatau, kad nesant pirmojo grafike nurodyto pavaduojančiojo ministro ar jam negalint pavaduoti išvykusio, atostogaujančio, sergančio ar kitais teisės aktuose numatytais atvejais nesančio ar negalinčio eiti savo pareigų ministro, šį ministrą pavaduoja antrasis grafike nurodytas pavaduojantysis ministras. Jeigu nėra abiejų grafike nurodytų pavaduojančiųjų ministrų ar jie negali pavaduoti, nesantį ar negalintį eiti savo pareigų ministrą pavaduoja kitas Ministro Pirmininko potvarkiu pavaduojančiuoju paskirtas ministras.

3. Nustatau, kad informacija apie ministrų pavadavimą turi būti paskelbta ministerijų interneto svetainėse.

4. Pripažįstu netekusiu galios Lietuvos Respublikos Ministro Pirmininko 2016 m. gruodžio 19 d. potvarkį Nr. 228 „Dėl ministrų pavadavimo“ su visais pakeitimais ir papildymais.

Ministrė Pirmininkė	Ingrida Šimonytė

PATVIRTINTA

Lietuvos Respublikos Ministro Pirmininko

2020 m. gruodžio 30 d. potvarkiu Nr. 186

Ministrų pavadavimo grafikas

Eil. Nr.	Pavaduojamasis ministras	Pavaduojantysis ministras
1.	A. Anušauskas	G. Landsbergis, A. Bilotaitė
2.	A. Armonaitė	G. Skaistė, D. Kreivys
3.	A. Bilotaitė	E. Dobrovolska, G. Landsbergis
4.	E. Dobrovolska	A. Bilotaitė, G. Landsbergis
5.	A. Dulkys	M. Navickienė, J. Šiugždinienė
6.	S. Gentvilas	K. Navickas, M. Skuodis
7.	S. Kairys	J. Šiugždinienė, M. Navickienė
8.	D. Kreivys	G. Skaistė, M. Skuodis
9.	G. Landsbergis	A. Anušauskas, A. Bilotaitė
10.	K. Navickas	S. Gentvilas, M. Skuodis
11.	M. Navickienė	A. Dulkys, G. Skaistė
12.	G. Skaistė	A. Armonaitė, M. Navickienė
13.	M. Skuodis	D. Kreivys, S. Gentvilas
14.	J. Šiugždinienė	S. Kairys, M. Navickienė

––––––––––––––––––––